กฎกระทรวงแบ่งส่วนราชการสำนักงานคณะกรรมการป้องกันและปราบปรามการทุจริตในภาครัฐ พ.ศ. 2560
ประกาศวันที่ 2017-10-16

content: กฎกระทรวง แบ่งส่วนราชการสำนักงานคณะกรรมการป้องกันและปราบปรามการทุจริตในภาครัฐ พ.ศ. ๒๕๖๐
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงแบ่งส่วนราชการสำนักงานคณะกรรมการป้องกันและปราบปรามการทุจริตในภาครัฐ กระทรวงยุติธรรม พ.ศ. ๒๕๕๑
sectionNo: 2
content: ข้อ ๒ ให้สำนักงานคณะกรรมการป้องกันและปราบปรามการทุจริตในภาครัฐมีภารกิจเกี่ยวกับการป้องกันและปราบปรามการทุจริตในภาครัฐ โดยการจัดทำข้อเสนอเกี่ยวกับนโยบาย มาตรการ และแผนพัฒนาการป้องกันและปราบปรามการทุจริตในภาครัฐ กำกับและตรวจสอบเจ้าหน้าที่และหน่วยงานของรัฐ
sectionNo: 2
content: ติดตามและรายงานข้อมูลที่เกี่ยวข้องกับการทุจริตในภาครัฐ แสวงหาข้อมูลและรวบรวมพยานหลักฐาน รวมทั้งไต่สวนข้อเท็จจริงเพื่อดำเนินการทางวินัยและคดีกับผู้กระทำผิดตามกฎหมายที่เกี่ยวข้อง ทั้งนี้ เพื่อให้สามารถขับเคลื่อนการดำเนินงานตามหลักธรรมาภิบาลและบรรลุผลตามเป้าหมายในการป้องกันและปราบปรามการทุจริตในภาครัฐ
sectionNo: 2
content: โดยให้มีหน้าที่และอำนาจ ดังต่อไปนี้ (๑) ดำเนินการให้เป็นไปตามมติคณะกรรมการ ป.ป.ท. และรับผิดชอบเกี่ยวกับงานเลขานุการของคณะกรรมการ ป.ป.ท. และคณะอนุกรรมการที่คณะกรรมการ ป.ป.ท. แต่งตั้ง รวมทั้งปฏิบัติงานธุรการอื่น (๒) แสวงหาข้อเท็จจริงและรวบรวมพยานหลักฐาน
sectionNo: 2
content: และไต่สวนข้อเท็จจริงเกี่ยวกับการกระทำการทุจริตในภาครัฐของเจ้าหน้าที่ของรัฐ ตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต รวมทั้งกฎหมายอื่นที่เกี่ยวข้อง (๓) อำนวยการ กำกับ ติดตาม
sectionNo: 2
content: และประเมินผลมาตรการป้องกันการทุจริตในภาครัฐตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต (๔) จัดทำข้อเสนอเกี่ยวกับนโยบาย มาตรการ แผนพัฒนาการป้องกันและปราบปรามการทุจริตในภาครัฐ
sectionNo: 2
content: ข้อเสนอแนะและคำปรึกษาที่เกี่ยวกับการป้องกันและปราบปรามการทุจริตในภาครัฐตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต และจัดทำรายงานผลการปฏิบัติงานประจำปี เพื่อให้คณะกรรมการ ป.ป.ท. พิจารณาเสนอต่อคณะรัฐมนตรี (๕)
sectionNo: 2
content: ประสานงานและให้ความร่วมมือกับหน่วยงานของรัฐและภาคเอกชนทั้งในประเทศและต่างประเทศที่เกี่ยวกับการป้องกันและปราบปรามการทุจริตในภาครัฐ (๖) ดำเนินการเกี่ยวกับงานกฎหมายที่อยู่ในหน้าที่และอำนาจของสำนักงานคณะกรรมการป้องกันและปราบปรามการทุจริตในภาครัฐ และงานอื่นที่เกี่ยวข้อง (๗)
sectionNo: 2
content: ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานคณะกรรมการป้องกันและปราบปรามการทุจริตในภาครัฐ หรือตามที่นายกรัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานคณะกรรมการป้องกันและปราบปรามการทุจริตในภาครัฐ ดังต่อไปนี้ (๑) สำนักงานเลขาธิการ (๒) กองกฎหมาย (๓) กองการต่างประเทศ (๔) กองบริหารคดี (๕) - (๙) กองปราบปรามการทุจริตในภาครัฐ ๑ - ๕ (๑๐) กองป้องกันการทุจริตในภาครัฐ (๑๑) กองยุทธศาสตร์และแผนงาน (๑๒)
sectionNo: 3
content: กองอำนวยการต่อต้านการทุจริต (๑๓) ศูนย์เทคโนโลยีสารสนเทศและการสื่อสาร (๑๔) - (๒๒) สำนักงานป้องกันและปราบปรามการทุจริตในภาครัฐ เขต ๑ - ๙
sectionNo: 4
content: ข้อ ๔ ในสำนักงานคณะกรรมการป้องกันและปราบปรามการทุจริตในภาครัฐ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานคณะกรรมการป้องกันและปราบปรามการทุจริตในภาครัฐ และสนับสนุนการปฏิบัติงานของสำนักงานคณะกรรมการป้องกันและปราบปรามการทุจริตในภาครัฐ
sectionNo: 4
content: รับผิดชอบงานขึ้นตรงต่อเลขาธิการคณะกรรมการป้องกันและปราบปรามการทุจริตในภาครัฐ โดยมีหน้าที่และอำนาจ ดังต่อไปนี้ (๑) ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานคณะกรรมการป้องกันและปราบปรามการทุจริตในภาครัฐ (๒)
sectionNo: 4
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 5
content: ข้อ ๕ ในสำนักงานคณะกรรมการป้องกันและปราบปรามการทุจริตในภาครัฐ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานคณะกรรมการป้องกันและปราบปรามการทุจริตในภาครัฐให้เกิดผลสัมฤทธิ์ มีประสิทธิภาพ และคุ้มค่า
sectionNo: 5
content: รับผิดชอบงานขึ้นตรงต่อเลขาธิการคณะกรรมการป้องกันและปราบปรามการทุจริตในภาครัฐ โดยมีหน้าที่และอำนาจ ดังต่อไปนี้ (๑) เสนอแนะและให้คำปรึกษาแก่เลขาธิการคณะกรรมการป้องกันและปราบปรามการทุจริตในภาครัฐเกี่ยวกับยุทธศาสตร์การพัฒนาระบบราชการภายในสำนักงานคณะกรรมการป้องกันและปราบปรามการทุจริตในภาครัฐ (๒) ติดตาม
sectionNo: 5
content: ประเมินผล และจัดทำรายงานเกี่ยวกับการพัฒนาระบบราชการภายในสำนักงานคณะกรรมการป้องกันและปราบปรามการทุจริตในภาครัฐ (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในสำนักงานคณะกรรมการป้องกันและปราบปรามการทุจริตในภาครัฐ (๔)
sectionNo: 5
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 6
content: ข้อ ๖ ในสำนักงานคณะกรรมการป้องกันและปราบปรามการทุจริตในภาครัฐ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในสำนักงานคณะกรรมการป้องกันและปราบปรามการทุจริตในภาครัฐ
sectionNo: 6
content: รับผิดชอบงานขึ้นตรงต่อเลขาธิการคณะกรรมการป้องกันและปราบปรามการทุจริตในภาครัฐ โดยมีหน้าที่และอำนาจ ดังต่อไปนี้ (๑) เสนอแนะแก่เลขาธิการคณะกรรมการป้องกันและปราบปรามการทุจริตในภาครัฐเกี่ยวกับการป้องกันและปราบปรามการทุจริตและประพฤติมิชอบของสำนักงานคณะกรรมการป้องกันและปราบปรามการทุจริตในภาครัฐ
sectionNo: 6
content: รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ชาติว่าด้วยการป้องกันและปราบปรามการทุจริต มาตรการป้องกันและปราบปรามการทุจริตในภาครัฐ และนโยบายของรัฐบาลที่เกี่ยวข้อง เสนอต่อเลขาธิการคณะกรรมการป้องกันและปราบปรามการทุจริตในภาครัฐ (๒) ประสานงาน
sectionNo: 6
content: เร่งรัด และกำกับให้หน่วยงานในสังกัดสำนักงานคณะกรรมการป้องกันและปราบปรามการทุจริตในภาครัฐดำเนินการตามแผนปฏิบัติการป้องกันและปราบปรามการทุจริตและประพฤติมิชอบของสำนักงานคณะกรรมการป้องกันและปราบปรามการทุจริตในภาครัฐ (๓) รับข้อร้องเรียนเรื่องการทุจริต
sectionNo: 6
content: การปฏิบัติหรือละเว้นการปฏิบัติหน้าที่โดยมิชอบของข้าราชการและเจ้าหน้าที่ในสำนักงานคณะกรรมการป้องกันและปราบปรามการทุจริตในภาครัฐและส่งต่อไปยังส่วนราชการและหน่วยงานที่เกี่ยวข้อง (๔) คุ้มครองจริยธรรมตามประมวลจริยธรรมข้าราชการพลเรือน (๕) ประสานงาน เร่งรัด และติดตามเกี่ยวกับการดำเนินการตาม (๓) และ (๔)
sectionNo: 6
content: และร่วมมือในการป้องกันและปราบปรามการทุจริตและประพฤติมิชอบและการคุ้มครองจริยธรรมกับส่วนราชการและหน่วยงานที่เกี่ยวข้อง (๖) ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของสำนักงานคณะกรรมการป้องกันและปราบปรามการทุจริตในภาครัฐและการคุ้มครองจริยธรรม
sectionNo: 6
content: เสนอต่อเลขาธิการคณะกรรมการป้องกันและปราบปรามการทุจริตในภาครัฐและหน่วยงานที่เกี่ยวข้อง (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 7
content: ข้อ ๗ สำนักงานเลขาธิการ มีหน้าที่และอำนาจเกี่ยวกับราชการทั่วไปของสำนักงานคณะกรรมการป้องกันและปราบปรามการทุจริตในภาครัฐ และราชการอื่นที่มิได้แยกให้เป็นหน้าที่และอำนาจของกองหรือส่วนราชการใดโดยเฉพาะ หน้าที่และอำนาจดังกล่าวให้รวมถึง (๑)
sectionNo: 7
content: ดำเนินการเกี่ยวกับงานสารบรรณและปฏิบัติราชการทั่วไปของสำนักงานคณะกรรมการป้องกันและปราบปรามการทุจริตในภาครัฐ (๒) ดำเนินการเกี่ยวกับงานช่วยอำนวยการและงานเลขานุการของสำนักงานคณะกรรมการป้องกันและปราบปรามการทุจริตในภาครัฐ (๓) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่ ยานพาหนะ
sectionNo: 7
content: และงานรักษาความปลอดภัยของสำนักงานคณะกรรมการป้องกันและปราบปรามการทุจริตในภาครัฐ (๔) จัดระบบงานและบริหารงานบุคคลของสำนักงานคณะกรรมการป้องกันและปราบปรามการทุจริตในภาครัฐ (๕) ดำเนินการเกี่ยวกับการประชาสัมพันธ์และเผยแพร่กิจกรรม ความรู้
sectionNo: 7
content: ความก้าวหน้าและผลงานของสำนักงานคณะกรรมการป้องกันและปราบปรามการทุจริตในภาครัฐ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 8
content: ข้อ ๘ กองกฎหมาย มีหน้าที่และอำนาจ ดังต่อไปนี้ (๑) ดำเนินการเกี่ยวกับการยกร่างกฎหมาย กฎ ระเบียบ และข้อบังคับ และพัฒนากฎหมายที่อยู่ในหน้าที่และอำนาจของสำนักงานคณะกรรมการ ป.ป.ท.
sectionNo: 8
content: รวมถึงการให้คำปรึกษาและวินิจฉัยปัญหาเกี่ยวกับข้อกฎหมายที่อยู่ในความรับผิดชอบของสำนักงานคณะกรรมการป้องกันและปราบปรามการทุจริตในภาครัฐ (๒) เสนอแนะเกี่ยวกับการปรับปรุงหรือให้มีกฎหมาย กฎ ระเบียบ และข้อบังคับเกี่ยวกับมาตรการในการป้องกันและปราบปรามการทุจริตในภาครัฐแก่คณะกรรมการ ป.ป.ท. (๓)
sectionNo: 8
content: ดำเนินการเกี่ยวกับงานนิติกรรมและสัญญา งานเกี่ยวกับคดีแพ่ง คดีอาญา และคดีปกครองและงานเกี่ยวกับความรับผิดทางละเมิดของเจ้าหน้าที่ รวมทั้งให้ความช่วยเหลือทางกฎหมายแก่ข้าราชการและเจ้าหน้าที่ของสำนักงานคณะกรรมการป้องกันและปราบปรามการทุจริตในภาครัฐ (๔)
sectionNo: 8
content: ดำเนินการเกี่ยวกับความเห็นแย้งกรณีที่พนักงานอัยการมีคำสั่งไม่ฟ้องคดี ไม่อุทธรณ์หรือไม่ฎีกา หรือถอนฟ้อง ถอนอุทธรณ์ หรือถอนฎีกา เสนอต่อคณะกรรมการ ป.ป.ท. (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 9
content: ข้อ ๙ กองการต่างประเทศ มีหน้าที่และอำนาจ ดังต่อไปนี้ (๑) ดำเนินการเกี่ยวกับการประสานงานและการให้ความร่วมมือระหว่างประเทศในด้านการป้องกันและปราบปรามการทุจริตร่วมกับสำนักงานคณะกรรมการป้องกันและปราบปรามการทุจริตแห่งชาติ (๒)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 10
content: ข้อ ๑๐ กองบริหารคดี มีหน้าที่และอำนาจ ดังต่อไปนี้ (๑) ดำเนินการเกี่ยวกับงานเลขานุการของคณะกรรมการ ป.ป.ท. รวมทั้งติดตามผลการดำเนินการตามมติคณะกรรมการ ป.ป.ท. (๒) จัดทำสารบบคดีและศูนย์ข้อมูลคดี และบริหารจัดการคดีเพื่อสนับสนุนงานของคณะกรรมการ ป.ป.ท. รวมทั้งประมวลคำสั่งและมติของคณะกรรมการ ป.ป.ท.
sectionNo: 10
content: และคำพิพากษาที่เกี่ยวข้องกับสำนักงานคณะกรรมการป้องกันและปราบปรามการทุจริตในภาครัฐ (๓) รับเรื่องและตรวจสอบข้อเท็จจริงเบื้องต้นเกี่ยวกับเรื่องร้องเรียนหรือการกล่าวหาเจ้าหน้าที่ของรัฐว่ากระทำการหรือเกี่ยวข้องกับการกระทำการทุจริตในภาครัฐ และรายงานความคืบหน้าต่อผู้ร้องและผู้ที่เกี่ยวข้อง (๔)
sectionNo: 10
content: ดำเนินการเกี่ยวกับการประมวลและวิเคราะห์สถิติเรื่องร้องเรียน สถิติคดีทุจริตในภาครัฐและสถิติอื่นที่เกี่ยวข้องกับการบริหารคดี (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 11
content: ข้อ ๑๑ กองปราบปรามการทุจริตในภาครัฐ ๑ - ๕ มีหน้าที่และอำนาจในเขตพื้นที่กรุงเทพมหานคร ดังต่อไปนี้ (๑) ดำเนินการเกี่ยวกับเรื่องร้องเรียน การกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐ
sectionNo: 11
content: หรือมีเหตุอันควรสงสัยว่าเจ้าหน้าที่ของรัฐกระทำการทุจริตในภาครัฐหรือที่มีการร้องทุกข์กล่าวโทษกับพนักงานสอบสวนเพื่อให้ดำเนินคดีกับเจ้าหน้าที่ของรัฐ อันเนื่องมาจากการกระทำทุจริตในภาครัฐ หรือที่คณะกรรมการป้องกันและปราบปรามการทุจริตแห่งชาติส่งเรื่องให้ดำเนินการไต่สวนข้อเท็จจริง (๒)
sectionNo: 11
content: ประสานงานและดำเนินการตามกฎหมายและระเบียบที่เกี่ยวกับมาตรการของฝ่ายบริหารในการป้องกันและปราบปรามการทุจริต (๓) ติดตามและประเมินผลการดำเนินคดีและการดำเนินการทางวินัยกับเจ้าหน้าที่ของรัฐ (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 12
content: ข้อ ๑๒ กองป้องกันการทุจริตในภาครัฐ มีหน้าที่และอำนาจ ดังต่อไปนี้ (๑) ศึกษาและวิเคราะห์เพื่อกำหนดนโยบาย มาตรการ และข้อเสนอแนะเกี่ยวกับการป้องกันการทุจริตในภาครัฐเพื่อเสนอให้คณะกรรมการ ป.ป.ท. พิจารณาเสนอคณะรัฐมนตรี (๒) ศึกษาและพัฒนางานวิจัยและวิชาการด้านการป้องกันและแก้ไขปัญหาการทุจริตในภาครัฐ (๓)
sectionNo: 12
content: พัฒนาและเสนอแนะรูปแบบและวิธีการเกี่ยวกับการดำเนินงานของหน่วยงานภาครัฐและเจ้าหน้าที่ของรัฐให้เป็นไปตามหลักธรรมาภิบาล รวมทั้งประสาน สนับสนุน และติดตามผลการดำเนินงานตามแนวทางการพัฒนาและข้อเสนอแนะดังกล่าว (๔) ส่งเสริม สนับสนุน พัฒนาศักยภาพเครือข่ายภาคประชาสังคม
sectionNo: 12
content: ประสานความร่วมมือและสร้างการมีส่วนร่วมกับทุกภาคส่วนในการป้องกันการทุจริต (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 13
content: ข้อ ๑๓ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) เสนอแนะการกำหนดนโยบายและยุทธศาสตร์ของสำนักงานคณะกรรมการป้องกันและปราบปรามการทุจริตในภาครัฐ รวมทั้งจัดทำแผนปฏิบัติการด้านการป้องกันและปราบปรามการทุจริตในภาครัฐ (๒) ติดตาม ประเมินผล
sectionNo: 13
content: และรายงานผลการดำเนินการเกี่ยวกับการป้องกันและปราบปรามการทุจริตในภาครัฐ (๓) เสนอแนะแนวนโยบายการขอตั้งและจัดสรรงบประมาณประจำปีให้สอดคล้องกับนโยบายและแผนงานของสำนักงานคณะกรรมการป้องกันและปราบปรามการทุจริตในภาครัฐ (๔) ดำเนินการเกี่ยวกับการประมวลสถิติอื่น ๆ ที่มิได้อยู่ในหน้าที่และอำนาจของกองบริหารคดี
sectionNo: 13
content: รวมทั้งให้บริการข้อมูลสถิติในด้านต่าง ๆ ของสำนักงานคณะกรรมการป้องกันและปราบปรามการทุจริตในภาครัฐ (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 14
content: ข้อ ๑๔ กองอำนวยการต่อต้านการทุจริต มีหน้าที่และอำนาจ ดังต่อไปนี้ (๑) ดำเนินการเกี่ยวกับเรื่องร้องเรียน การกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐ หรือมีเหตุอันควรสงสัยว่าเจ้าหน้าที่ของรัฐกระทำการทุจริตในภาครัฐ
sectionNo: 14
content: หรือที่มีการร้องทุกข์กล่าวโทษกับพนักงานสอบสวนเพื่อให้ดำเนินคดีกับเจ้าหน้าที่ของรัฐ อันเนื่องมาจากการกระทำทุจริตในภาครัฐ หรือที่คณะกรรมการป้องกันและปราบปรามการทุจริตแห่งชาติส่งเรื่องให้ดำเนินการไต่สวนข้อเท็จจริง หรือที่คณะรัฐมนตรีหรือนายกรัฐมนตรีมอบหมายให้ดำเนินการ
sectionNo: 14
content: ในกรณีที่ความผิดเกิดขึ้นต่อเนื่องหลายพื้นที่ หรือความผิดเดียวแต่กระทำหลายพื้นที่ หรือความผิดที่มีผู้เกี่ยวข้องอยู่ในหลายหน่วยงาน หรือคดีทุจริตที่มีผลกระทบต่อสังคมอย่างกว้างขวาง (๒)
sectionNo: 14
content: แสวงหาและรวบรวมพยานหลักฐานกรณีหน่วยงานของรัฐมีวิธีปฏิบัติหรือดำเนินงานที่เป็นเหตุให้เกิดความเดือดร้อนแก่ผู้ใช้บริการหรือประชาชน และส่อไปในทางทุจริตในภาครัฐ หรือเป็นเหตุให้เกิดความเสียหายแก่ทางราชการอย่างร้ายแรง (๓) ดำเนินการเกี่ยวกับข้อมูลข่าวการทุจริตในภาครัฐ
sectionNo: 14
content: และเชื่อมโยงข้อมูลข่าวกับหน่วยงานที่เกี่ยวข้องกับการป้องกันและปราบปรามการทุจริต (๔) ดำเนินการหรือประสานงานกับหน่วยงานที่เกี่ยวข้องเพื่อคุ้มครองผู้กล่าวหา ผู้เสียหาย ผู้ทำคำร้อง ผู้ร้องทุกข์กล่าวโทษ ผู้ให้ถ้อยคำ ผู้แจ้งเบาะแสหรือข้อมูลเกี่ยวกับการทุจริตในภาครัฐ
sectionNo: 14
content: หรือบุคคลสำคัญในการปฏิบัติหน้าที่ด้านการป้องกันและปราบปรามการทุจริตในภาครัฐ และการขอรับค่าตอบแทนเท่าที่จำเป็นและสมควรตามกฎหมายว่าด้วยการคุ้มครองพยานในคดีอาญา (๕) ติดตามบุคคลตามหนังสือเรียกตัวเป็นพยานและบุคคลที่ถูกหมายของศาลในคดีที่อยู่ในหน้าที่และอำนาจของคณะกรรมการ ป.ป.ท. (๖) กำกับ ติดตาม สนับสนุน
sectionNo: 14
content: และประสานการดำเนินงานของศูนย์ปฏิบัติการต่อต้านการทุจริตของหน่วยงานต่าง ๆ (๗) ติดตามและประเมินผลการดำเนินคดีและการดำเนินการทางวินัยกับเจ้าหน้าที่ของรัฐ (๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 15
content: ข้อ ๑๕ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) ศึกษา วิเคราะห์ และพัฒนาระบบงานด้านเทคโนโลยีสารสนเทศและการสื่อสารของสำนักงานคณะกรรมการป้องกันและปราบปรามการทุจริตในภาครัฐ และให้บริการและสนับสนุนการใช้งานระบบสารสนเทศและฐานข้อมูล
sectionNo: 15
content: รวมทั้งจัดทำระบบการรับเรื่องร้องเรียนและรวบรวมเรื่องร้องเรียนเกี่ยวกับการกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐ และจัดให้มีช่องทางการรับฟังความคิดเห็นของประชาชนและผู้ที่เกี่ยวข้อง (๒) เป็นศูนย์กลางบริหารจัดการฐานข้อมูลในด้านต่าง ๆ
sectionNo: 15
content: ของสำนักงานคณะกรรมการป้องกันและปราบปรามการทุจริตในภาครัฐ และที่เกี่ยวข้องกับการป้องกันและปราบปรามการทุจริตร่วมกับสำนักงานคณะกรรมการป้องกันและปราบปรามการทุจริตแห่งชาติ (๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นเกี่ยวข้องหรือที่ได้รับมอบหมาย
sectionNo: 16
content: ข้อ ๑๖ สำนักงานป้องกันและปราบปรามการทุจริตในภาครัฐ เขต ๑ – ๙ มีหน้าที่และอำนาจในเขตพื้นที่ตามที่นายกรัฐมนตรีประกาศกำหนด ดังต่อไปนี้ (๑) ดำเนินการเกี่ยวกับเรื่องร้องเรียน การกล่าวหาว่าเจ้าหน้าที่ของรัฐกระทำการหรือเกี่ยวข้องกับการทุจริตในภาครัฐ
sectionNo: 16
content: หรือมีเหตุอันควรสงสัยว่าเจ้าหน้าที่ของรัฐกระทำการทุจริตในภาครัฐหรือที่มีการร้องทุกข์กล่าวโทษกับพนักงานสอบสวนเพื่อให้ดำเนินคดีกับเจ้าหน้าที่ของรัฐ อันเนื่องมาจากการกระทำทุจริตในภาครัฐ หรือที่คณะกรรมการป้องกันและปราบปรามการทุจริตแห่งชาติส่งเรื่องให้ดำเนินการไต่สวนข้อเท็จจริง (๒)
sectionNo: 16
content: ประสานงานและดำเนินการตามกฎหมายและระเบียบที่เกี่ยวกับมาตรการของฝ่ายบริหารในการป้องกันและปราบปรามการทุจริต (๓) ติดตามและประเมินผลการดำเนินคดีและการดำเนินการทางวินัยกับเจ้าหน้าที่ของรัฐ (๔) ส่งเสริมการป้องกันการทุจริตในภาครัฐ (๕)
sectionNo: 16
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย
sectionNo: 17
content: ข้อ ๑๗ ประกาศกระทรวงยุติธรรม เรื่อง กำหนดเขตพื้นที่ของสำนักงานป้องกันและปราบปรามการทุจริตในภาครัฐ เขตพื้นที่ ๑ – ๙ ลงวันที่ ๓๐ มิถุนายน ๒๕๕๒ และที่แก้ไขเพิ่มเติมที่ใช้บังคับอยู่ในวันก่อนวันที่กฎกระทรวงนี้ใช้บังคับให้ยังคงใช้บังคับได้ต่อไปจนกว่าจะมีประกาศตามข้อ ๑๖ ใช้บังคับ
content: ให้ไว้ ณ วันที่ ๗ ตุลาคม พ.ศ. ๒๕๖๐ พลเอก ประยุทธ์ จันทร์โอชา นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ปัจจุบันภารกิจที่อยู่ในความรับผิดชอบของสำนักงานคณะกรรมการป้องกันและปราบปรามการทุจริตในภาครัฐเพิ่มมากขึ้น ประกอบกับได้มีการแก้ไขเพิ่มเติมพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑
content: โดยพระราชบัญญัติมาตรการของฝ่ายบริหารในการป้องกันและปราบปรามการทุจริต (ฉบับที่ ๒) พ.ศ. ๒๕๕๙ กำหนดให้สำนักงานคณะกรรมการป้องกันและปราบปรามการทุจริตในภาครัฐมีหน้าที่และอำนาจเพิ่มขึ้น
content: สมควรปรับปรุงการแบ่งส่วนราชการและหน้าที่และอำนาจของสำนักงานคณะกรรมการป้องกันและปราบปรามการทุจริตในภาครัฐเพื่อให้สอดคล้องกับภารกิจและเหมาะสมกับสภาพงานที่เปลี่ยนแปลงไป อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้